Wextê seserra 6ıne de Erebi amey İraq û hukım kerd. Ereban dıma erdê İraqi zaf işğali diyê: Hetê Moğolan, Tırkan, İngılızan uêb. ra. Serra 1932yıne de İraq xo reyno ra, xoser ilan kerdo. Serra 1979ıne de Seddam Hıseyn bi reisê Cumhuriyetê İraqi. Labelê şarê İraqi Seddami ra rehet nêdi. Mabênê serranê 1980 û 1988une de Dewletê Amerikayê Yewbiyayey Seddami rê yardım kerd û ey hucım kerd ro İrani; feqet Seddam zaf zerarın veciya. Serra 1990ıne de Seddami hucım kerd be Quweyti, labelê Dewletê Amerikayê Yewbiyayey û dewletanê Ewropa semedê petroli ra mıdaxele kerd. Serra 2000ıne de G. W. Bush bi reisê Cumhuriyetê Dewletanê Amerikayê Yewbiyayeyan û serra 2003yıne de hucım kerd ro İraqi û eskerê Amerika zaf merdumê İraqi kışti. Nıka işğal dewam nêkeno û eskerê Amerika İraq ra veciyayo.

Ateşgede cayo ke adırê firazi tede vêşeno, cı rê vaciyeno. Ateşgede ibadetgahê Zerduştano ke Zerduşti tede ibadet u dua kenê. Dinê Zerduşti de atar (adır) be awa pake aban ibadet keno temam. Tarixê Ateşgedeyan dinê Zerduşti ra gore tezeyo, Ateşgedeyo verên seserra çeharıne de vıraziyayo. Destê mısılmanan ra ravêrdışê erdê İrani ra pey, Ereban ateşgedeyi kerdê xırab u çarnê ra camiye.

Ğarardışê klubê şewe Orlando 2016 ğaro (ğalım, sereştış) ke tarixê 2 Haziran 2016 vıraziyao. Vıraştoğê ğari klubê şewe ke Florida de Orlando dera, uca de barê geyan de vıraşto. Eno ğarardış de vıraştoği ra piya pancas (50) medımi merdê, ê pancas u hirê bini zi biyê dırbetin. Eno sereştış, ğarê Keşkelun 11i ra tepeya ğaro dıyıno gırdo ke Dewletanê Yewbiyayeyan miyan de vıraziyao. Amerikano mısılmano ke eslên Efğano u 29 serriyo, Omer Mateeni eno sereştış vıraşto.

Sean Boswell 17 (des u howt) serrio u kuçey Tokyo de mısabaqeyê illegali rê meraxê cı esto. Mısabeqay ke o kewto, her wext ebe meğlubiyet ra peyni gêno u ebe polis ra serê cı dert kuno. Maya cı halo pısa cı ra tersına u pısa (lac) cı rişta suka Tokyo u Sean Boswell ebe pi cı ra cüwiyeno. Sean kulturê Tokyoy ra xırab beno u cı rê macera gerino. Ebe Twinkie ra te lewe yeno u heyatê Tokyoy mısabeqey kewto.

Sûka Riyad zaf raver şiya. Banê xeylê berzi u bınaê ke hetê mımarine de mıkemmel vıraziyaê, estê; bacarê dewizio, paytextê borsao, merkezê iqtısad u siyasetê Erebıstanê Seudi.